**ПОСТЪПИЛИ ВЪПРОСИ ОТ КАНДИДАТИ И РАЗЯСНЕНИЯ ПО ТЯХ ПО ПРОЦЕДУРА**

**Предоставяне на безвъзмездни средства на въздушните превозвачи с оперативен лиценз на превозвач от Общността с разрешение за превоз на пътници, издаден от главния директор на Главна дирекция „Гражданска въздухоплавателна администрация“**

|  |  |  |  |
| --- | --- | --- | --- |
| **№ по ред** | **Дата на получаване на въпроса** | **Въпрос** | **Отговор** |
| 1. | 18.04.2022 | 1. Пояснете какво се има предвид в чл.6, ал.1 под „същите разходи“. Пример: означава ли, че помощта, предоставена на предприятие-кандидат по т.нар. мярка 60/40,  е изцяло несъвместима с безвъзмездните средства или е частично несъвместима до размера на получените безвъзмездни средства от 60% от работната заплата? 2. Безвъзмездните средства по **чл. 2, ал. 1, т. 3**от Реда за подаване, разглеждане и преценка, могат ли да бъдат кумулирани/съвместими с помощ, отпускана на предприятие-кандидат, а именно:- помощ, отпускана в условията на извънредното положение, обявено с Решение на Народното събрание от 13 март 2020 Г., и извънредната епидемична обстановка, обявена с Решение № 325, намерили изражение в ПМС 151/2020, ведно с неговото последващи изменения и допълнения т.нар. мярка 60/40;- помощ, отпускана съгласно Решение  № 429 от 26 юни 2020 година за определяне на условията и реда за изплащане на компенсации на самоосигуряващи се лица и работодатели с цел запазване на заетостта на работниците и служителите в предприятията, директно засегнати от извънредното положение, обявено с решение на Народното събрание от 13 март 2020 г., т.нар. мярка за подпомагане на работодатели с 290 лева за работник или служител;- помощ, отпускана съгласно Оперативна програма „Иновации и конкурентоспособност” 2014-2020, Процедура на предоставяне на безвъзмездна финансова помощ: BG16RFOP002-2.077 „Подкрепа за средни предприятия за преодоляване на икономическите последствия от пандемията COVID-19“, Референтен номер на проектното предложение:BG16RFOP002-2.077-1640, Наименование на проектното предложение: “Подкрепа за средни предприятия за преодоляване на икономическите последствия от пандемията COVID-19” т.нар. грант за  средни предприятия;- помощ, отпускана съгласно РМС № 739 от 26.10.2021г. за одобрение на Програма за компенсиране на  небитови крайни клиенти на електрическа енергия, изменено с РМС № 771 от 06.11.2021г. и изменено с РМС №15 от 20.01.2022г.;- помощ, отпускана съгласно РМС №30/25.01.2022г. за одобрение на Програма за компенсиране на  небитови крайни клиенти на електрическа енергия;- помощ, отпускана съгласно РМС №105/02.03.2022 за одобрение на Програма за компенсиране на  небитови крайни клиенти на електрическа енергия.- помощ, отпусната по процедура за безвъзмездна финансова помощ BG05M9OP001-1.022 „СПЕЦИФИЧНИ ОБУЧЕНИЯ” на Оперативна програма „Развитие на човешките ресурси” 2014 – 2020, съфинансирана от Европейски социален фонд на Европейски съюз. 3. Еднократната обезценка на ДМА следва ли да се счита за счетоводна загуба?4. Пояснете под „оборот“ следва ли да се разбира нетни приходи от продажби, като се изходи от съдържанието на Ред за подаване, разглеждане и преценка за допустимост на заявленията за кандидатстване и съдържанието на Постановление №51/13.04.2022г., в които се казва единствено оборот. В случай, че отговора е положителен, моля да заявите дали нетните приходи от продажби следва да включват проходите от продажба на въздухоплавателни средства /самолети и хеликоптери/? 5. Следва ли заявлението за кандидатстване да се подписва във вида, в който е или следва да бъдат изтривани точки от неговото съдържание, които не са относими и приложими за кандидата? | 1. Член 6, ал. 1 е съобразен с т. 87, б. „д“ и „в“ от Временната рамка за мерките за държавна помощ. Под „същите разходи“ се визират посочените в чл. 5, ал. 1 от Реда за подаване, разглеждане и преценка публични задължения, задължения към банки и задължения по договори за оперативен лизинг на въздухоплавателни средства, текущо дължими към 31 декември 2019 г., непогасени към датата на кандидатстване, както и средства за покриване на непокрити фиксирани разходи, направени през периода от 1 март 2020 г. до 31 декември 2021 г., като помощта не може да покрива разходите, за които вече е получена държавна помощ.2. Съгласно чл. 6, ал. 3 от Реда за подаване, разглеждане и преценка, безвъзмездните средства, предоставяни на лицата по чл. 2, ал. 1, т. 3 могат да бъдат кумулирани с друга помощ съгласно раздел 3.12 от Временната рамка, като общият размер на помощта не трябва да надвишава левовата равностойност на 12 млн. евро на предприятие под формата на директни безвъзмездни средства, данъчни и платежни предимства или други форми като възстановими аванси, гаранции, заеми и собствен капитал; всички използвани цифри трябва да бъдат брутни, тоест преди приспадане на данъци или други такси. Съгласно чл. 6, ал. 1 от Реда за подаване, разглеждане и преценка, безвъзмездните средства не могат да се натрупват за същите разходи с друга държавна помощ, с изключение на случаите по чл. 2, ал. 1, т. 4.Сумата, формирана от настоящата помощ и декларираните в заявлението получени държавни помощи не могат да надвишават левовата равностойност на 12 млн. евро на предприятие - в този случай ще се извърши служебно редуциране на размера помощта по настоящата схема.3. Съгласно т. 87, буква „в“ от Временната рамка за мерките за държавна помощ в подкрепа на икономиката в условията на сегашното разпространение на COVID – 19, еднократните загуби от обезценка на активи не се включват в изчисляването на загубите по тази разпоредба. В тази връзка, ако кандидатът е генерирал еднократни загуби от обезценка на активи, следва да ги отрази в намаление на заявените безвъзмездни средства в Раздел IX „Общ размер на заявените безвъзмездни средства“ от Заявлението.4. Под понятието „оборот“ следва да се разбира нетни приходи от продажби, код 15100 от приходната част на Отчета за приходите и разходите, който се подава към Националния статистически институт.5. Заявлението за кандидатстване се подписва във вида, в който е и не следва да бъдат изтривани полета от неговото съдържание. Относно декларациите, които не са относими и приложими за кандидата, може да се запише „неприложимо“ в полето на съответната декларация. |
| 2. | 18.04.2022 | 1. При деклариране на задължения по договори за оперативен лизинг на въздухоплавателни средства за 2019 г. правилно ли е да се включат и задължения по договори за оперативен лизинг на основни комплектуващи агрегати към самолетите и по-специално двигатели (engines), спомагателни силови установки (APU) и колесници? Въпросът ни е свързан с практиката при повреда или изхабяване на циклите на живот на тези части, същите да се подменят или да се вземат други при условията на оперативен лизинг. Тези нови агрегати са извън основния договор за оперативен лизинг, но са пряко свързани с него, доколкото без тези части самолетът не може да осъществява своята дейност. 2. С писмо с Ваш вх. № 32-01-193/06.04.2022 г. зададохме въпрос относно начина на третиране на държавната помощ и по-конкретнодали авиокомпанията трябва да включи въпросната държавна помощ в отчета за 2021 г., доколкото помощта е предвидена в бюджета за 2021 г.? Съответно в случай че трябва да включим в одитирания отчет за 2021 г. въпросната помощ, то невключването й в предварителния отчет към момента на кандидатстване, съответно промяната на отчета заради тази сума, във финалния такъв, ще се счита ли за съществена промяна на отчета и би ли представлявало основание за корекция на отпуснатата помощ? | 1. Съгласно чл. 3.1. от ПМС № 51 от 13.04.2022 г. безвъзмездните средства по настоящата схема се предоставят за погасяване на публични задължения, задължения към банки и задължения по договори за оперативен лизинг на въздухоплавателни средства, текущо дължими към 31 декември 2019 г. Понятието „оперативен лизинг на въздухоплавателни средства“ не включва оперативен лизинг на основни комплектуващи агрегати към самолетите, двигатели (engines), спомагателни силови установки (APU) и колесници.2. След запитване до Министерството на финансите, дирекция „Данъчна политика“ изрази следното становище:„Предоставената държавна помощ по ПМС № 51 от 13 април 2022 г. на въздушните превозвачи с оперативен лиценз на превозвач от Общността с разрешение за превоз на пътници, издаден от главния директор на Главна дирекция „Гражданска въздухоплавателна администрация“, се компенсират загуби от минали отчетни периоди. Безвъзмездните средства съгласно т. 3.1 на ПМС № 51 от 13 април 2022 г. се предоставят за погасяване на публични задължения, задължения към банки и задължения по договори за оперативен лизинг на въздухоплавателни средства, текущо дължими към 31 декември 2019 г., както и за покриване на непокрити фиксирани разходи, направени през периода от 1 март 2020 г. до 31 декември 2021 г. съгласно Съобщение на Комисията. Временна рамка за мерки за държавна помощ в подкрепа на икономиката в условията на сегашното разпространение на COVID-19 (Временна рамка).Тоест разходите, които ще бъдат компенсирани ще са отчетени в периодите в които са направени, а приходите от държавната помощ - в момента на получаването им.Счетоводното им отчитане съгласно приложимите счетоводни стандарти следва да бъде: Съгласно разпоредбата на т. 3.4 от СС 20, правителствените дарения, получени от предприятията като компенсация за минали разходи или загуби, се признават за приход през периода на получаването им. Счетоводни записвания в годината на получаване на държавната помощ – с размера на получената сумата:Дт с/ка Парични средства Кт с/ка Приходи от финансиранияМСС 20 изисква безвъзмездните средства, предоставени от държавата, които подлежат на получаване като компенсация за разходи или загуби, които вече са понесени или за целите на предоставяне на незабавна финансова подкрепа за предприятието без бъдещи свързани разходи, се признават в печалбата или загубата за периода, в който те станат вземане (§ 20).Счетоводни записвания в годината на получаване на държавната помощ – с размера на получената сумата:Дт с/ка Вземане от държаватаилиДт с/ка Парични средства Кт с/ка Приходи от финансирания“ |